Dis reg, Gene. Ek sukkel baie om myself reg uit te druk en word nogal dikwels misverstaan. Ek stem saam met jou dat die forum ook 'n kerk is, met al die eienskappe van 'n kerk. Al verskil is ons gooi nie geld in 'n kollektebordjie nie. Mmmmm, daar's iets om aan te dink.........
Goed, die kollekte sal opgeneem word by die "log out" knoppie, ons vra ook julle ekstra basaar bydraetjies vir Oktober
Ek weet ek is seker nie die diplomatieste mens met die vleiendste manier om met mense te praat nie en ek kom partymaal effe kru oor en sommer soms net eenvoudig onsimpatiek en hardkoppig ( ), maar weet verseker, ek verstaan waardeur jy op hierdie stadium gaan en ek gaan waarlik vir jou en M bid dat julle die Here se leiding hierin sal ervaar en die regte besluit sal neem om dus uit te kom waar Hy julle wil he. En as dit dalk hier by my kerkie in Pietersburg is, dan sal ek glad nie kla nie
Dankie vir jou gebede! Ek sal vir jou dominee moet vra of julle kommissie kry vir lidmate gewerf.... - Trek net jou been, hoor!!!!
Lekker naweek! Ek gaan nou hier afklim en regmaak want my liefie kom oor 'n paar uur huis toe - Jippeeee!
Ja, ek kry 'n tiende van al die tiendes van die lidmate wat ek werf
Hier is my in die kollektebordjie. Dalk help dit iemand om klarigheid te kry of hy/sy moet ry of bly.
Ek wou toe die kerk verlaat, maar God het my gestop ! Hy het dit vir my duidelik gemaak dat ek in rebellie was en dit is nie Sy Wil dat ek die kerk uit rebellie moet verlaat nie.
In my worstel hieroor het dit oa. vir my duidelik geword dat die kerksisteem soos hy tans bestaan onbybels is. Volgens wat ek kon sien het Babilon (geld, eie gewin) in my kerk in ge-suurdeeg.
In my “geween en kla” hieroor by Hemel Vader, het ek by die grootste klaer van alle tye, Jeremia, uitgekom en die volgende skrif ontdek:
Toe word ek weer herinner aan ‘n vroeëre skrifte in Jeremia .
Na ek die skrifte oordink het, het ek duidelikheid gekry oor my pad vorentoe. Ek moes uit die "land van die kerk" gaan omdat ek nie saamstem met die leringe en bestuur van die kerk nie, MAAR ek moet so doen dat ek hierin ‘n voorbeeld stel vir andere wat ook die paadjie gaan loop.
Ek het toe maar al die bedankings briefies geskryf en die Predikante “face to face” gaan sien.
Ek kan ook met groot blydskap getuig dat daar al ‘n hele paar “drenkelinge " vanuit die betrokke gemeente “gered” is en ware vrugte van wedergeboorte dra!
Ek sit nou en giggel hier in my binneste. Al jou tekste het ons ook al onder oe geneem en al jou redenasies maak sin en alle moontlike dwaalleringe het ons al van hierdie en daardie kant beskou . Die Here ken my en Hubby se harte en daarom beweeg ons slegs as Hy die bevel gee en nie voor die tyd nie. EN daarom kan ons die VREDE he wat ons het.